sa dahilang ang bukid ay malayo sa pook ng mga bahay, kahit na may palakol si kabisang tales ay nabihag ng mga tulisan, na may mga rebolber at baril. sinabi sa kaniya ng mga tulisan na yamang mayroon siyang naibabayad sa mga hukom at tagatanggol usap ay dapat din naman siyang magkaroon ng maibibigay sa mga nawawakawak sa kabuhayan at mga pinag uusig. dahil doon ay hiningan siya ng limang daang pisong tubos sa pamag itan ng isang tagabukid at pinatibayan pang pag may nangyari sa utusan ay ititimbang ang buhay ng dakip. dalawang araw ang ibinigay na taning. ikinasindak na lubha ng mag anak ang balita at lalo pa manding naragdagan ang gayon, ng mabatid na lalabas ang guardia sibil upang usigin ang mga tulisan. kung magkatagpo at magkalabanan ay alam ng lahat na ang unang mapapatay ay ang dakip. nang tanggapin ang balitay hindi nakatinag ang matanda, at ang anak na babai, sa gitna ng pamumutlat pagkasindak, ay makailang nagnasang mangusap, ngunit hindi nangyari.